CELEX: 62008CN0036
Language: sk
Date: 2008-01-31 00:00:00
Title: Vec C-36/08: Žaloba podaná 31. januára 2008 – Komisia Európskych spoločenstiev/Helénska republika

12.4.2008   
            
            
               SK
            
            
               Úradný vestník Európskej únie
            
            
               C 92/16
            
         Žaloba podaná 31. januára 2008 – Komisia Európskych spoločenstiev/Helénska republika
   (Vec C-36/08)
   (2008/C 92/29)
   Jazyk konania: gréčtina
   Účastníci konania
   
      Žalobkyňa: Komisia Európskych spoločenstiev (v zastúpení: G. Zavvos a H. Støvlbaek, splnomocnení zástupcovia)
   
      Žalovaná: Helénska republika
   Návrhy žalobkyne
   
               —
            
            
               určiť, že Helénska republika si tým, že prijala a zachováva v účinnosti predpisy, akými sú predpisy článku 29 ods. d.1 a d.2 zákona 3209/03 (vládny vestník 304 A), ktoré nie sú v súlade s článkami 30, 31 a 36 smernice 93/16/EHS (1) a neodoberaním diplomov vydaných bez dodržania podmienok uvádzaných vyššie citovanou smernicou, nesplnila povinnosti, ktoré jej vyplývajú z článkov 30, 31 a 36 tejto smernice,
            
         
               —
            
            
               zaviazať Helénsku republiku na náhradu trov konania.
            
         Žalobné dôvody a hlavné tvrdenia
   Podľa Komisie lekári uvádzaní v článku 29 ods. d.1 zákona 3209/03 nadobudli práva v zmysle článku 36 smernice Rady 93/16/EHS. Z tohto dôvodu sú oprávnení vykonávať činnosti ako lekári v rámci národného systému sociálneho zabezpečenia a je im vydané osvedčenie o ich nadobudnutých právach. Vydanie špecializácie všeobecného lekára bez toho, aby zainteresované osoby absolvovali špecifický výcvik v odbore, odporuje článkom 30 a 31 smernice. V dôsledku toho sú grécke orgány povinné odobrať diplomy, ktoré boli vydané bez dodržania dodatočných podmienok smernice.
   
      (1)  Ú. v. ES L 165, 7.7.1993, s. 1; Mim. vyd. 06/002, s. 86.